stanford-oval/wikipedia huggingface dataset:
קומנדו מספר 10 (בין בעלות הברית)
מבנה > פלגה מס' 7 (הים תיכונית / היוגוסלבית)

הפלגה הוקמה במאי ,1943 לאחר שזוהה צורך בדוברי איטלקית. מפקד הפלגה היה קפטן קואטס. קשיים במציאת לוחמים דוברי איטלקית בצבא הבריטי הובילו לכך שהמנהל המבצעי המיוחד הציע סלובנים דוברי איטלקית מהצבא היוגוסלבי המלכותי. הפלגה מנתה שני קצינים ו־20 לוחמים והוא שונה לשם הפלגה היוגוסלבית מספר 7.
מבנה > פלגה מס' 8 (הצרפתית)

הוקמה בשנת 1943 מ־45 אנשי גדוד חיל הרגלים הימי שהוצב בלבנון, ומגברים שנכלאו ושוחררו בספרד. שני הכוחות הצרפתים שולבו בפיקודו של קיפר וכונו "באטרילון דה פוסילייר 1 מרינס קומנדו" ("גדוד הקומנדו הראשון של הרובים הימיים"). מפקד הכוחות, קפטן צ'ארלס טרפל, נהרג בפעולה עם חמישה מאנשיו בסיור על חופי הולנד ב־28 בפברואר 1944.
פעולות

לוחמי היחידה פעלו, בדרך כלל, כמתורגמנים וחוקרים ביחידות שאליהן צורפו.
הפעולה הראשונה בה השתתפו אנשי הקומנדו הייתה הפשיטה על דייפ (מבצע היובל) ב־19 באוגוסט 1942. לוחמי פלגה מס' 3 אספו מסמכים גרמניים מבניין העירייה, והעבירו פרנקים צרפתיים להתנגדות הצרפתית המקומית. פלגה מס' 1 (צרפתית) צורפה לפלגה מס' 3 ולקומנדו מספר 4, כמתורגמנים, ופעלו באיסוף מידע ושיכנוע צרפתים לחזור איתם ולהתגייס לכוחות הצרפתיים החופשיים. הלוחמים שצורפו לקומנדו מספר 4 סייעו בתפיסת סוללת התותחים של הס.
רוב הלוחמים מקומנדו מספר 3 נתפסו במהלך הנחיתות. הלוחמים מפלגה מס' 3 נהרגו ושניים נתפסו ולא נודע עליהם מאז. בין הצרפתים מפלגה מס' 7 שנתפסו היו רב־סמל מונטאייזר ורב"ט סזאר. מונטאילאור הוצא להורג תחת צו הקומנדו שהוציא אדולף היטלר, אך סזאר הצליח לשכנע את הגרמנים שהוא קנדי צרפתי, ובסופו של דבר ברח וחזר לאנגליה.
פעולות > 1943

בתחילת 1943 פעלה הפלגה הנורווגית מס' 5 עם קומנדו מספר 12 ומספר 14 בפשיטות בחוף נורווגיה מבסיסם בלרוויק באיי שטלנד. פלגה מס' 3 השתתפה בנחיתות בסיציליה (מבצע האסקי) תחת קומנדו 40 (הנחתים המלכותיים) ותחת קומנדו 41 ובהמשך בנחיתות באיטליה.
החל מיולי נערכה סדרת פשיטות, על ידי לוחמים משתי הפלגות הצרפתיות ופלגה מס' 3 - פלגה X, על חופי צרפת וארצות השפלה. שנקראו מבצע פורפר, מבצע צנים ומבצע טרבראש. מטרת המבצעים הייתה ביצוע סיורים מודיעיניים הנדסיים מקדימים בחוף, לצורך הבאת תמונות ודוגמאות של מוקשים ומכשולים. באחת הפשיטות הללו נלכד סגן ג'ורג' ליין, יליד הונגריה, ונלקח לתחקור אצל מרשל רומל. ליין האמין שהוא לא הוצא להורג בזכות פגישתו עם רומל. בסך הכל דווחו 12 לוחמים כנעדרים במהלך הפשיטות ורק חמישה אותרו. הקומנדו ביצע פעולות מוצנחות בקנה מידה קטן יחד עם פלגה מס' 4 (PARA) מקומנדו מספר 12 בספטמבר.
בנובמבר הצטרפו הפלגה הבלגית מס' 4 והפלגה הפולנית מס' 6 לבריגדת המבצעים המיוחדים ה-2 באיטליה. הפולנים כבשו בעצמם כפר בשליטה גרמנית כשה־2/6th Battalion Queen's Regiment (אנ') איחר לשטח הכינוס.
מאוחר יותר באותה שנה נשלחה הפלגה ההולנדית מס' 2 למזרח הרחוק, יחד עם קומנדו מספר 5 של חיל הנחתים, ופעלה מאחורי קווי האויב היפני בארקן שבבורמה.
פעולות > 1944

בינואר 1944 נשלחו הפלגה הבלגית מס' 4 והפלגה היוגוסלבית מס' 7, שעבדו תחת חטיבת השירות המיוחד השני, לים האדריאטי לסייע לפרטיזנים היוגוסלבים. חילוקי דעות פוליטיים בפלגה היוגוסלבית ועוינות מצד הפרטיזנים הובילו לפירוקה. פלגה מס' 4 עבדה עם שייטת הסירות החמושות של האי ויס ופשטה על סירות אויב. באפריל 1944 עזבה פלגה מס' 6 הפולנית את הקומנדו והועברה לצבא אנדרס. בהמשך השתתפה פלגה מס' 6 בתקיפה הפולנית על מונטה קאסינו.
עד לנחיתות הפלישה לנורמנדי העביר הקומנדו את הפלגות היוגוסלבית, הפולנית ושתי הפלגות הצרפתיות לקומנדו מספר 4 בחטיבת השירות המיוחד הראשון, והן נחתו בחוף סורד. פלגה מס' 3 חולקה בין שמונה יחידות הקומנדו האחרות שהשתתפו בנחיתות.
הכוחות הצרפתיים, אשר מנו 185 איש, נחתו באגף השמאלי של חוף סורד במהלך הגל השני, אך רק 144 מתוכם הצליחו להגיע לנקודת הכינוס, כחצי קילומטר בתוך החוף. מטרתם הייתה קזינו ריבה בלה באויסטרהאם. כשהגיעו לקזינו לא הצליח הקומנדו הצרפתי החמוש בחימוש קל לפרוץ לבניין מבוצר, וטנק שרמן סייע לכח. בגזרה אחרת של הנחיתות, רב"ט פיטר מאסטרס מפלגה מס' 3, שפעל עם קומנדו מספר 6, הצטווה ללכת ברחוב הראשי של מה שנראה כפר נטוש, מתוך מטרה שימשוך אש כדי לזהות היכן מסתתרים הגרמנים.
בלילה של D-DAY חצו כוחות חטיבת השירות המיוחד הראשון, כולל גורמי קומנדו מספר 10, את נהר האורן והתחפרו בחיפוי על האגף השמאלי של הדיוויזיה המוטסת השישית.
במשך שלושת החודשים הבאים ביצעה פלגה מס' 3 סיורים מקדימים מעבר לקווי האויב. הסיורים גבו מחיר. מפקד הפלגה סרן בריאן הילטון-ג'ונס נלכד בניסיון להוביל את לוחמי ההתנגדות דרך הקווים. חלק מהלוחמים נתפסו והפכו לשבויי מלחמה ואחרים נחשבו כנעדרים. מאוחר יותר שוחרר היילטון-ג'ונס מהשבי על ידי קומנדו מספר 46 (הנחתים המלכותיים) כשלכדו בית חולים שדה גרמני בפונט-ל'אווק.
כאשר הגיעו בעלות הברית לנהר הסן הצטמצמה הפלגה הצרפתית המקורית ל־40. המספרים בשורות הפלגה הצרפתית התמלאו במהירות על ידי לוחמים שהחלו להתאמן כפלגה צרפתית מס' 7 (המספר 7 נשאר פנוי לאחר פירוק הפלגה היוגוסלבית).
באמצע שנת 1944 חזרה הפלגה ההולנדית מס' 2 לאירופה. משימתה הראשונה ביבשת אירופה הייתה מבצע מרקט גארדן 17 בספטמבר 1944. הפלגה חולקה בין שלוש חטיבות צניחה. 12 גברים הוקצו לדיוויזיה המוטסת הראשונה הבריטית, 11 הוקצו לדיוויזיה המוטסת ה־82, חמישה הוקצו לדיוויזיה המוטסת ה־101 ושלושה הוקצו למטה החיל המוטס הראשון. חמישה נוספים הוקצו לדיוויזיה ה־52 (שפלה), שהייתה אמורה להיות מוטסת לאזור כשנמל התעופה של דילן יכבש, אך בסופו של דבר הם הגיעו למטה צוות חיל האוויר הבריטי הראשון.
הפלגה הבלגית מס' 4 חזרה לאנגליה ביוני, ונבחרה לכבוש את האי הצרפתי איל דה יו, אך הבינה במהלך סיור שהגרמנים כבר עזבו את האי. הפלגה עברה ליבשת אירופה והצטרפה לחטיבת הקומנדו הרביעית בתקיפה האמפיבית באי וולשרן (מבצע התאהב).
בתקיפה על וולשרן היווה כח בפיקוד סגן אלוף לייקוק את הריכוז הגדול ביותר של אנשי קומנדו מספר 10 מאז מסדר ההקמה. מטה וכח פלגה מס' 3 והפלגה ההולנדית מס' 2 עם מטה חטיבת הקומנדו הרביעית. הפלגה הצרפתית מס' 2 ומס' 8, עם קטע מהפלגה ההולנדית מס' 2 עם קומנדו מספר 4. בקומנדו מספר 41 (רויאל מארין) היו פלגה מס' 4 הבלגית ומס' 5 הנורווגית. בחודש דצמבר הצטרפה הפלגה הצרפתית מס' 7, שהשלימה את הכשרתה, לשני הכוחות הצרפתיים האחרים ששירתו בקומנדו מספר 4.
פעולות > 1945

מינואר עד מרץ שלוש הפלגות הצרפתיות ביצעו פשיטות על האי Schouwen-Duiveland כדי למנוע מהגרמנים להשתמש באי לביצוע פעולות נגד אנטוורפן.
בפברואר ביקש הפיקוד הנורווגי שפלגה מס' 5 הנורווגית תשתתף בשחרור נורווגיה. הכוחות הועברו לצבא הנורווגי בסוף אפריל. הם הוטסו לשוודיה לבושים כאזרחים כדי להצטרף לחטיבה הנורווגית החופשית שהייתה מוכנה לחצות את הגבול אם הגרמנים בנורווגיה יסרבו להיכנע.
הפעולה הגדולה הבאה בה השתתפו אנשי קומנדו מספר 10 הייתה חציית נהר הריין (מבצע שוד) ואז חציית נהר ווזר. הכוח העיקרי היה חטיבת הקומנדו הראשונה עם לוחמי פלגה מס' 3 (X Troop). ב־1945 הוכשרו שתי פלגות בלגיות חדשות בבית הספר לקומנדו והוקמו פלגה מס' 9 ופלגה מס' 10, שהוכנסו, יחד עם פלגה מס' 4, תחת פיקוד חטיבת נ"מ 80. הפלגה הבלגית מס' 10 שחררה את מחנה הריכוז נוינגמה.
מורשת

לאחר סיום המלחמה, ב-4 בספטמבר 1945, פורק קומנדו מספר 10. רבים מלוחמי פלגה מס' 3 (X Troop) המשיכו לבצע מבצעים רגישים וסודיים באזור הכיבוש. הם עקבו אחר קבוצות התנגדות נאציות, פושעי מלחמה ותרגמו מסמכים שנתפסו.
במקביל לפירוק קומנדו מספר 10 פורקו שאר יחידות הקומנדו של הצבא הבריטי, ותפקיד הקומנדו העובר לנחתים המלכותיים.
מבין המדינות המערביות ששירתו בקומנדו מספר 10 רק נורווגיה לא פיתחה כוח קומנדו מתוך היחידה. הכוחות הצרפתיים הם הבסיס ל־Naval commandos. הפלגה ההולנדית היא הבסיס של Korps Commandotroepen  והכוחות הבלגיים הם קודמיהם של ה־Para-Commando Brigade.
אותות מערכה

אותות הקרב הבאים הוענקו ליחידה במהלך מלחמת העולם השנייה.
Dodecanese Campaign, Adriatic
Burma Campaign, Alethangyaw
Operation Plunder, Aller
Operation Shingle, Anzio
Battle of the Argenta Gap, Argenta Gap
Burma Campaign, Burma 1943–45
Battle of Crete, Crete
Dieppe Raid, Dieppe
Operation Overlord, Dives Crossing
Tunisian Campaign|Djebe, Choucha
Battle of the Scheldt,, Flushing
Dodecanese Campaign, Greece 1944–45
Italian Campaign (World War II), Italy 1943–45
Battle of Hill 170,Kangaw
Italian Campaign (World War II), Landing at Porto San Venere
Allied invasion of Sicily, Landing in Sicily
Operation Plunder, Leese
Battle of Madagascar, Madagascar
Mediterranean, Middle East and African theatres of World War II, Middle East 1941, 1942, 1944
Operation Shingle, Monte Ornito
Burma Campaign,Myebon
Normandy Landing
North African Campaign ,North Africa 1941–43
North-West Europe 1944-45 ,North-West Europe 1942, 1944–1945
Operation Claymore,Norway 1941
Allied invasion of Sicily, Pursuit to Messina
Operation Varsity, Rhine
Operation Chariot, St. Nazaire
Allied invasion of Italy, Salerno
Tunisia Campaign, Sedjenane 1
Allied invasion of Sicily, Sicily 1943
Tunisian Campaign, Steamroller Farm
Syria-Lebanon Campaign, Syria 1941
Battle of Termoli, ermoli
Operation Archery, Vaagso
Operation Roast, Valli di Comacchio
Battle of the Scheldt, Westkapelle
לקריאה נוספת

van der Bijl, Nick (2006). No. 10 Inter-Allied Commando 1942–45. Osprey Publishing. ISBN 1-84176-999-1.
Breuer, William B. (2001). Daring missions of World War II. John Wiley and Sons. ISBN 978-0-471-40419-4.
Chappell, Mike (1996). Army Commandos 1940–45. Osprey Publishing. ISBN 1-85532-579-9.
Conway, Martin; Gotovitch, José (2001). Europe in exile: European exile communities in Britain, 1940–1945. Berghahn Books. ISBN 1-57181-503-1.
Ford, Ken; Gerrard, Howard (2002). D-Day 1944: Sword Beach & British Airborne Landings. Osprey Publishing. ISBN 1-84176-366-7.
Lord, Cliff; Watson, Graham (2004). Royal Corps of Signals. Helion & Company Limited. ISBN 1-874622-92-2.
Masters, Peter (1997). Striking Back: A Jewish Commando's War against the Nazis. Presidio Press. ISBN 0-89141-629-3.
Molinari, Andrea (2007). Desert raiders;Axis and Allied Special Forces 1940–43. Osprey Publishing. ISBN 978-1-84603-006-2.
Moreman, Timothy Robert (2006). British Commandos 1940–46. Osprey Publishing. ISBN 1-84176-986-X.
Otway, Lieutenant-Colonel T.B.H (1990). The Second World War 1939–1945 Army – Airborne Forces. Imperial War Museum. ISBN 0-901627-57-7.
הערות שוליים

↑  Chappell, p.5
↑  Chappell, p.3
↑  Moreman, p.8
↑  Chappell, p.6
↑  Chappell, p.7
↑  van der Bijl, p.6
1 2  Moreman, p.22
1 2  van der Bijl, p.5
↑  van der Bijl, p.12
1 2 3  van der Bijl, p.11
1 2  van der Bijl, p.25
↑  van der Bijl, p. 6
↑  ליאה גארט, יחידה X הקומנדו היהודי הסודי  של מלחמת העולם השניה, ישראל: מטר, 2023, עמ' 302
1 2  van der Bijl, p.8
1 2 3  van der Bijl, p.13
↑  van der Bijl, p.14
↑  van der Bijl, p.23
↑  Gray, Sadie (7 באפריל 2010). "Obituary, George Lane". The Times. London. נבדק ב-11 באפריל 2010. {{cite news}}:  (עזרה)
↑  van der Bijl, p.24
1 2  van der Bijl, p.19
↑  "No 2 Dutch Troop 10 IA Commando". Korps Commandotroepen. נבדק ב-13 באפריל 2010. {{cite web}}:  (עזרה)
↑  Ford & Gerrard, pp.61–62
↑  Ford & Gerrard, p.75
↑  van der Bijl, p.31
↑  Masters, p.261
↑  van der Bijl, p.32
↑  "No 2 Dutch Troop 10 IA Commando". Korps Commandotroepen history. נבדק ב-18 באפריל 2010. {{cite web}}:  (עזרה)
↑  Conway & Gotovitch, pp.88–89
↑  van der Bilj, p.46
↑  "The Amphibious Assault by Royal Marine Commandos". Royal Marines Museum. אורכב מ-המקור ב-2 בינואר 2011. נבדק ב-18 באפריל 2010. {{cite web}}:  (עזרה)
1 2  van der Bijl, p.49
↑  van der Bijl, pp.57–58
↑  van der Bijl, pp.53–54
↑  van der Bijl, p.57
1 2  van der Bijl, p.58
↑  "No 3 (Jewish) Troop, No. 10 Commando". Jewish Virtual Library. נבדק ב-23 באפריל 2010. {{cite web}}:  (עזרה)
↑  Lord & Graham, pp.216–317
↑  Otway, pp.31–32
↑  Breuer, pp.46–47
↑  Molinari, p.22
↑  "Les fusiliers marins et les commandos". Ministère de la Défense. נבדק ב-17 באפריל 2010. {{cite web}}:  (עזרה)
↑  "The history of the Commando Foundation". Korps Commandotroepen. אורכב מ-המקור ב-31 באוקטובר 2010. נבדק ב-17 באפריל 2010. {{cite web}}:  (עזרה)
↑  "Centre d'Entraînement de Commandos". Ministère de la Défense,la Composante Terre. נבדק ב-17 באפריל 2010. {{cite web}}:  (עזרה)
↑  Moreman, p.94
| --- | --- |
בקרת זהויות :  NLI: 987012473070105171  NKC: kn20091021033  VIAF: 145895560   WorldCat (עם VIAF): 145895560 
פיליפ קיפר במדים בריטיים עם דרגה צרפתית, שימו לב לחבל אישי סביב הצוואר
לוחמים מהפלגה מספר 6 הפולנית באימונים בסקוטלנד 1943. שימו לב לקומנדו מס '10, פולין ותגי הפעילות המשולבת
קומנדו בלחימה בשטח בנוי נגד הגרמנים בריבה בלה, ליד אוסטרהאם
ארי ויורם ירזין

ארי ויורם ירזין הם מסעדנים ישראלים.
קריירה

יורם ירזין נסע בגיל 30, ב-1980, לארצות הברית, שם למד ניהול בתי מלון ומסעדנות במשך ארבע שנים בלאס וגאס. בתום הלימודים עבד ברשת "הייאט" המקומית, וחזר לישראל ב-1988. הוא רצה לפתוח מסעדה בסגנון אמריקאי, שתגיש בשר ותפוחי אדמה ותחזיק מעמד 30 שנה. הוא ואחיו ארי גייסו הון התחלתי מקרובי משפחה וכן משותף נוסף, ופתחו באותה שנה את מסעדת "עד העצם" בהרצליה פיתוח, (נסגרה בשנת 2024). סניף שני נפתח ב־2006 באיירפורט סיטי, אך נסגר ושינה את שמו.
כעבור שנה הם רכשו את חלקו של השותף והחזירו את ההשקעה, ולאחר שנתיים פתחו בדרום תל אביב את מסעדת "פסטלינה". השפית של "פסטלינה", יעל הורנשטיין, הפכה לשותפה של האחים ירזין. מאז, בכל מסעדה חדשה שפתחו, הם הפכו את השף או את מנהל המשמרת לשותף, תמורת השקעת הון. כעבור עשור, בשנת 2002, נסגרה מסעדת "פלסטלינה".
מסעדתם הבאה הייתה "בירנבאום ומנדלבאום" בשדרות רוטשילד בתל אביב, שהייתה סטקייה בסגנון אמריקאי, אז הצטרפו לקבוצת ירזין מנהלי המקום סטיבן לובל ויובל סלע. ב־2004, בעקבות האינתיפאדה השנייה נסגרה המסעדה. בשנת 1997, אבי קונפורטי, שלמד ניהול בתי מלון בלאס וגאס, יצר איתם קשר, והם פתחו איתו מסעדה מקסיקנית בנוסח סנטה פה בשם "צ'ימיצ'נגה", כשקונפורטי בתפקיד השף. "צ'ימיצ'נגה" זכתה לתשבחות רבות מהמבקרים, ונבחרה על ידי מבקר המסעדות שגיא כהן מהעיתון מעריב כאחת מעשר המסעדות הטובות בישראל. קונפורטי יצר את התפריט ל"מוזס", מסעדת ההמבורגרים שפתחו ב-2003, שהפכה לרשת ארצית עם 11 סניפים ונמכרה לאהובה תורג'מן, בעלת רשתות "BBB" ו"המבורגרים". קונפורטי סעד ב"ואגאמאמה" בלונדון, מסעדת מזון מהיר אסיאתי, שב לישראל ופתח את הגרסה הישראלית שלה, רשת מסעדות "זוזוברה" בהרצליה פיתוח שמונה 3 סניפים, אותה מכרו ב-12 מיליון שקלים בשנת 2024 לבעלים של רשת המסעדות "ויוינו".
ב-2007 אבי קונפורטי עזב את "צ'ימיצ'נגה", אך נותר שותף עסקי ופתח את מסעדת "צפרה" בסמוך, כעבור ארבעה חודשים, ביוני 2007 "צ'ימיצ'נגה" נשרפה, הם שיפצו את המבנה וב-2008 פתחו במקומה את "קפה איטליה", מסעדה איטלקית כשהשף הוא איתי בידרמן. הם פתחו את פיצריית הבוטיק "טוני וספה", שנהפכה לרשת פיצריות, עם השף ליאון אלקלעי, הפיצות נמכרות לפי משקל, כאשר החיתוך נעשה לפי בחירת הלקוח. ב-2011 פתחו בשוק המקורה שבמתחם נמל תל אביב את מסעדת הטאפאס “טאפאס בנמל", כשהשף הוא ברק אהרוני. במאי אותה שנה פתחו את מסעדת "גוז' ודניאל" בכפר בני ציון, ביחד עם עידו פיינר ונטע-לי. הם שותפים גם במסעדת "שניצריה" ברמת החייל ובבית הקפה-מגדנייה "רביבה וסיליה" ברמת השרון. בדצמבר 2012 פתחו בתל אביב את "טאקריה", מסעדת אוכל רחוב מקסיקני. במקביל, הם שותפים במבשלת בירה אלכסנדר. בראשית 2013 פתחו את מסעדת "אנג סו" הסינגפורית.
בשנת 2015 פתחו השניים את מסעדת "מגזינו" - מסעדה איטלקית מודרנית ברחוב מנחם בגין בתל אביב.
האחים ירזין מכרו את רשת ״עד העצם״ לשותף העסקי שלהם אפי שמש.
האחים ירזין מספקים שירותי הסעדה גם לחברות הייטק כמו גוגל (ב-4 מדינות) ומטא (ב-3 מדינות). פלייטיקה ואפל בישראל
יורם ירזין ייבא עם איש העסקים גיל מלמד את משקה האנרגיה רד בול.
בשנת 2017 יצא בהוצאת מטר הספר CAFE ITALIA, פרי עטו של ארי ירזין.
בשנת 2021 מכרו 49% מהאחזקות בחברה תמורת 50 מיליון שקל בימי הקורונה, לחברת הביטוח הראל, בנק הפועלים והראל ויזל, והעסקה משקפת לחברה שווי של 100 מיליון שקל.
ב-19 באפריל 2023, האחים ירזין זכו יחד עם הראל ויזל בזיכיון להפעלת שייק שאק בישראל ב-27 בפברואר 2024 נפתח הסניף הראשון של הרשת בישראל, ברחוב דיזנגוף בתל אביב.
חיים אישיים

יורם ירזין נשוי בשנית ואב לבת. אשתו השנייה היא הזמרת גלי עטרי, לה נישא ב-2019.
לקריאה נוספת

נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 364, 454-452.
הערות שוליים

↑  מתן חביליו, ‏חברת ההסעדה נכנסת להשקעה בהייטק: "החיבור הוא נכון", באתר ‏מאקו‏, 24 בנובמבר 2021
↑  Wrobel, Sharon. "US burger chain Shake Shack to make foray into Israel in 2024". www.timesofisrael.com (באנגלית). נבדק ב-2023-04-20.
↑  מירב קריסטל, שייק שאק בישראל: תורים בפתיחת הסניף בתל אביב, באתר ynet, 27 בפברואר 2024
↑   ציוץ של ערן סוויסה ברשת החברתית אקס (טוויטר), 18 בפברואר 2019
1976 במדע

| 0 | 1 | 2 | 3 |
| --- | --- | --- | --- |
|  |  | 1976  במדע |  |
< · 1974 · 1975 — 1976 — 1977 · 1978 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1976.
חקר החלל

20 ביולי – חללית ויקינג 1 נחתה על המאדים. בהמשך מתקבלות תמונות של פני השטח.
3 בספטמבר – חללית ויקינג 2 נחתה על המאדים.
מדעי המחשב

ייצור מחשב על Cray 1.
המצאת מדפסת לייזר על ידי חברת IBM.
תחילת ייצור מעבד Intel 8085
כתיבת Emacs ראשון.
1 באפריל – הקמת חברת אפל על ידי סטיב ג'ובס וסטיב ווזניאק.
מתמטיקה

הוכחת משפט ארבעת הצבעים
רפואה

תחילת שימוש ב-PET
התפרצות אבולה באפריקה
תעופה

21 בינואר – טיסה ראשונה של הקונקורד.
פרסים

פרס נובל
פרס נובל לפיזיקה – ברטון ריכטר, סמואל טינג (ארצות הברית), על עבודתם החלוצית בגילוי חלקיק יסודי כבד מסוג חדש (מֶזון J/Ψ המורכב מקווארק קסום).
פרס נובל לכימיה – ויליאם נון ליפסקומב (ארצות הברית), על מחקריו בעניין מבנה הבוראנים (boranes, משפחה של תרכובות מהצורה BxHy, הידרידים של היסוד בור)
פרס נובל לפיזיולוגיה ורפואה – ברוך שמואל בלומברג (ארצות הברית), על גילוי נגיף הצהבת מסוג B; ד. קרלטון גיידוסקארצות הברית, על תיאור מחלת קורו הנגרמת על ידי קניבליזם
פרס נובל לכלכלה - מילטון פרידמן (ארצות הברית) על הישגיו בתחומים של ניתוח צריכה, היסטוריה ותאוריה מוניטרית ועל שהדגים את הסיבוכיות של מדיניות ייצוב
פרס טיורינג – מיכאל רבין ודנה סקוט (Dana Scott)
נולדו

19 בנובמבר – ג'ק דורסי, מפתח רשת ויזם אמריקאי, ידוע בעיקר כמייסד והמנכ"ל של הרשת החברתית טוויטר, וכמייסד ומנכ"ל חברת שירות התשלומים לפלאפון "Square"
נפטרו

19 בינואר – הידסוגו יאגי (Hidetsugu Yagi), מהנדס יפני ממציא אנטנת יאגי (נולד ב-1886)
1 בפברואר – ורנר הייזנברג, פיזיקאי גרמני וחתן פרס נובל לפיזיקה (1932) על יצירתה של מכניקת הקוונטים, שיישומה הוביל, בין היתר, לגילוי צורות אלוטרופיות שלמימן, (נולד ב-1901)
1 בפברואר – ג'ורג' הויט ויפל, ביולוג אמריקאי, חתן פרס נובל לפיזיולוגיה ורפואה על גילוי טיפול בכבד לריפוי מאנמיה (נולד ב-1878)
2 בפברואר – מיכאל פולני, רופא ומדען רב-תחומי הונגרי יהודי, שהתנצר. מחקריו והגותו היו בכימיה פיזיקלית, כלכלה ופילוסופיה (נולד ב-1891)
9 בפברואר – יוחנן אהרוני, ארכאולוג ישראלי, עסק בתחום הארכאולוגיה המקראית והגאוגרפיה-ההיסטורית של ארץ ישראל (נולד ב-1919)
31 במאי – ז'אק מונו, ביולוג צרפתי חתן פרס נובל לפיזיולוגיה ורפואה (1965) על חלקו בעל גילוי mRNA, ריבוזומים והגנים השולטים על ביטוי גנים אחרים, (נולד ב-1910)
26 בספטמבר – לבוסלב רוּזִ'יצְ'קָה, כימאי קרואטי, חתן פרס נובל לכימיה (1939) על עבודתו על פולימתילנים וטרפנים גבוהים (נולד ב-1887)
3 באוקטובר – אמיל בּנבניסט, בלשן צרפתי יהודי יליד סוריה, מומחה בשפות האיראניות, בשפות הודו, בארמנית ובשפות הודו-אירופיות אחרות (נולד ב-1902)
5 באוקטובר – לארס אונסאגר, כימאי נורווגי-אמריקאי, חתן פרס נובל לכימיה (1968) על פיתוח יחסי הגומלין של אונסאגר להם חשיבות בסיסית בתחום התרמודינמיקה של תהליכים בלתי הפיכים, (נולד ב-1903)
5 בנובמבר – וילי הניג (נולד ב-1913), ביולוג גרמני שעסק בסיסטמטיקה-פילוגנטית ותרם רבות ליצירה והפיתוח של התאוריה של הקלדיסטיקה ולפתוח העצים הפילוגנטיים
2019 במוזיקה

| 0 | 1 | 2 | 3 |
| --- | --- | --- | --- |
|  |  | 2019  במוזיקה |  |
< · 2017 · 2018 — 2019 — 2020 · 2021 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
בערך זה מצוינים אירועים שהתרחשו במהלך 2019 ונוגעים לעולם המוזיקה.
אירועים בולטים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
אירועים בולטים > בעולם

אריאנה גרנדה הפכה לזמרת הראשונה בהיסטוריה שכבשה את שלושת המקומות הראשונים של מצעד הבילבורד הוט 100.
השיר Old Town Road בביצוע ליל נאז X הפך לשיר שנמצא במקום הראשון בזמן הארוך ביותר בהיסטוריה של מצעד בילבורד הוט 100, 17 שבועות.
אירועים בולטים > בישראל

נערכו שני חצאי גמר וגמר אירוויזיון 2019 בתל אביב.
אירועים בולטים > בישראל > הופעות של אמנים בינלאומיים שהתקיימו בישראל באותה שנה

|  | להקה / אמן | מיקום | כמות קהל | מסגרת |
| --- | --- | --- | --- | --- |
| 1 | קוואבו | האנגר 11, תל אביב | 1,000 | הופעה |
| 2 | מדונה | אקספו תל אביב | 10,000 | אירוויזיון 2019 |
| 3 | טייגה | מועדון הדזרט | 1,000 | הופעה |
| 4 | באד בייבי | מועדון הבארבי, תל אביב | 1,000 | הופעה |
| 5 | אוזונה | לייב פארק, ראשון לציון |  | הופעה |
| 6 | ג'יי באלווין | לייב פארק, ראשון לציון |  | הופעה |
| 7 | ג'ניפר לופז | פארק הירקון |  | סיבוב הופעות |
| 8 | דרים ת'יאטר | לייב פארק, ראשון לציון |  | הופעה |
| 9 | Tears for Fears | היכל מנורה מבטחים |  | הופעה |
| 10 | בון ג'ובי | פארק הירקון |  | הופעה |
| 11 | ליונל ריצ'י | לייב פארק, ראשון לציון |  | הופעה |
| 12 | סוויד | לייב פארק, ראשון לציון |  | סיבוב הופעות |
| 13 | ארוס רמאצוטי | היכל מנורה מבטחים |  | הופעה |
| 14 | אורורה | מועדון הבארבי, תל אביב |  | הופעה |
להקת שהוקמו

קוריאה הדרומית אוורגלו - Everglow
בריטניה וט לג - Wet Leg
להקות שהתפרקו

ישראל יאנג בויז - Young Boiz
אירלנד בויזון - Boyzone
אירלנד הקרנבריז - The Cranberries
בריטניה המחפשים - The Searchers
נפטרו

ישראל ישראל יצחקי, זמר (נולד ב-1925)
ישראל זהר לוי, מוזיקאי ומתופף (נולד ב-1943)
ישראל יצחק סדאי, מלחין (נולד ב-1935)
ישראל דני פאר, מעבד מוזיקלי ופסנתרן (נולד ב-1951)
ארצות הברית ניפסי האסל, ראפר (נולד ב-1985)
ארצות הברית האל בליין, מתופף (נולד ב-1929)
ארצות הברית דיק דייל, גיטריסט (נולד ב-1937)
ארצות הברית אנדרה פרווין, פסנתרן, מנצח ומלחין (נולד ב-1929)
ארצות הברית ג'יימס אינגראם, זמר אמריקאי (נולד ב־1952)
ארצות הברית ג'וס וורלד, ראפר אמריקאי (נולד ב-1998)
צרפת מישל לגראן, מלחין (נולד ב-1932)
שוודיה מארי פרדריקסון, זמרת שוודית (נולדה ב-1958)
מצעדי להיטים בעולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מצעדי להיטים בעולם > להיטי השנה במצעד בילבורד

ליל נאז X בהשתתפות בילי ריי סיירוס - "Old Town Road"
פוסט מאלון וסוואה לי - "Sunflower"
הלסי - "Without Me"
בילי אייליש - "Bad Guy"
פוסט מאלון - "Wow"
מרשמלו - "Happier"
אריאנה גרנדה - "7 Rings"
חאליד – "Talk"
טראוויס סקוט – "Sicko Mode"
האחים ג'ונאס – "Sucker"
מצעדי להיטים בעולם > האלבומים הנמכרים ביותר

טיילור סוויפט - Lover
ליידי גאגא ובראדלי קופר - A Star Is Born
בילי אייליש - When We All Fall Asleep, Where Do We Go?
קווין - Bohemian Rhapsody
האחים ג'ונאס - Happiness Begins
בי.טי.אס - Map Of The Soul: PERSONA
אמנים שונים - The Greatest Showman
לורן דייגל - Look Up Child
מייקל בובלה - Love
ממפורד אנד סאנז - Delta
מצעדי להיטים בישראל > המצעד השנתי של כאן גימל

"יאסו" - סטטיק ובן-אל תבורי, עדן בן זקן וסטפן לגר
"קירות" - איתי לוי
"רחוק מכולם" - עומר אדם
"ממה את מפחדת" - אייל גולן ובניה ברבי
"שבט אחים ואחיות" - אמנים שונים
"הלב שלי" - ישי ריבו
"צבעים" - גיל ויין ורון בוחניק
"תפסת לי מקום" - בניה ברבי
"יש ימים" - לירן דנינו
"Bassa Sababa" - נטע ברזילי
"אלוף העולם" - חנן בן ארי
"Never Go Back" - דניס לויד
"ברגעים שאת הולכת" - אושר כהן
"באתי לחלום" - נתן גושן
"מסע" - אליעד נחום
"סוודר" - נוי פדלון
"שהכאב ימצא לו חברים" - ים רפאלי
"כפיות" - עדן חסון
"שקופים" - קרן פלס ורון בוחניק
"הזוג הזה" - יהונתן מרגי
מצעדי להיטים בישראל > המצעד העברי השנתי של גלגלצ ו-וואלה

"מסע" - אליעד נחום
"הלב שלי" - ישי ריבו
"אלוף העולם" - חנן בן ארי
"שבט אחים ואחיות" - אמנים שונים
"ממה את מפחדת" - אייל גולן ובניה ברבי
"כפיות" - עדן חסון
"הזוג הזה" - מרגי
"אין יותר מועדונים" - עדן חסון
"תפסת לי מקום" - בניה ברבי
"צבעים" - גיל ויין ורון בוחניק
"לבחור נכון" - אמיר דדון וישי ריבו
"באתי לחלום" - נתן גושן
"רחוק מכולם" - עומר אדם
"פאוץ'" - נועה קירל
"מתגעגעת" - נתן גושן
"בלילות" - רותם כהן
"יאסו" - סטטיק ובן-אל תבורי, עדן בן זקן וסטפן לגר
"שהכאב ימצא לו חברים" - ים רפאלי
"טמפרטורה" - עומר אדם וריצ'י לופ
"קירות" - איתי לוי
"Never Go Back" - דניס לויד
"יעשו לנו כבוד" - עומר אדם
"סוודר" - נוי פדלון
"שקופים" - קרן פלס ורון בוחניק
"Drum" - נועה קירל
"עכשיו הלב פתוח" - בניה ברבי
"ברגעים שאת הולכת" - אושר כהן
"קומסי קומסה" - סטפן לגר
"למה זה מגיע לנו" - עידן רייכל וברי סחרוף
"לך עם האמת שלך" - עדן מאירי
"מפחד עלייך" - מירי מסיקה ואיזי
"אסתדר לבד" - אייל גולן
"מה את מרגישה" - עידן עמדי
"תגידי לי שטוב לך" - עומר אדם
"Bassa Sababa" - נטע ברזילי
"חצוף" - נועה קירל
"סיפור אחר" - נתן גושן
"וואלק" - Full Trunk
"יש ימים" - לירן דנינו
"Nana Banana" - נטע ברזילי